ประกาศคณะกรรมการกํากับหลักทรัพย์และตลาดหลักทรัพย์ที่ กร. 23/2564เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 4 มาตรา 8(1) และมาตรา 12(3) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 8/2552 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ ลงวันที่ 4 มิถุนายน พ.ศ. 2552(2) ประกาศคณะกรรมการกํากับหลักทรัพย์และตลาดหลักทรัพย์ ที่ กร. 7/2557 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 2) ลงวันที่ 16 มิถุนายน พ.ศ. 2557(3) ประกาศคณะกรรมการกํากับหลักทรัพย์และตลาดหลักทรัพย์ ที่ กร. 4/2558 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 3) ลงวันที่ 9 เมษายน พ.ศ. 2558(4) ประกาศคณะกรรมการกํากับหลักทรัพย์และตลาดหลักทรัพย์ ที่ กร. 4/2564 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 5) ลงวันที่ 11 กุมภาพันธ์ พ.ศ. 2564ข้อ ๒ ทรัสต์อาจก่อตั้งขึ้นเพื่อประโยชน์ต่อการดําเนินธุรกรรมในตลาดทุนดังต่อไปนี้(1) ทรัสต์สําหรับการบริหารและจัดการลงทุน (active trust) ที่มีการออกใบทรัสต์ซึ่งได้แก่ (ก) ทรัสต์เพื่อการลงทุนของผู้ลงทุนสถาบันและรายใหญ่ (Institutional Investor & High Net Worth Trust Fund) (ข) ทรัสต์เพื่อการลงทุนในอสังหาริมทรัพย์ (Real Estate Investment Trust) (ค) Exchange-traded fund ในรูปทรัสต์ (ง) นิติบุคคลเฉพาะกิจในรูปทรัสต์ (Special Purpose Trust) (จ) ทรัสต์ที่เกี่ยวกับการออกตราสารศุกูก (Sukuk Trust) (ฉ) ทรัสต์เพื่อการลงทุนในโครงสร้างพื้นฐาน (Infrastructure Trust)(2) ทรัสต์สําหรับการถือครองทรัพย์สินหรือเพื่อประโยชน์ในการชําระหนี้ในการออกหลักทรัพย์ (passive trust) ได้แก่ (ก) ทรัสต์ในการออกและเสนอขายหุ้นให้กรรมการและพนักงาน (ข) ทรัสต์ในโครงการร่วมลงทุนระหว่างนายจ้างและลูกจ้าง (Employee Joint Investment Program Trust) (ค) ทรัสต์ในการออกใบสําคัญแสดงสิทธิอนุพันธ์ (ง) การตั้งบัญชีเงินสํารอง (reserve account) หรือเงินทุนทยอยชําระ (sinking fund) ในรูปทรัสต์เพื่อการชําระหนี้ในการออกหุ้นกู้ (จ) การตั้งบัญชีทรัพย์สินในรูปทรัสต์ในการเรียกเก็บหนี้ให้นิติบุคคลเฉพาะกิจ (ฉ) ทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์(3) ทรัสต์เพื่อประกอบกิจการเงินร่วมลงทุน (Private Equity Trust) ไม่ว่าจะเป็นตาม (1) หรือ (2)ข้อ ๓ ทรัสต์เพื่อการลงทุนในโครงสร้างพื้นฐานตามข้อ 2(1) (ฉ) ต้องเป็นทรัสต์ที่มีวัตถุประสงค์ในการลงทุนและแสวงหาประโยชน์ในทรัพย์สินกิจการโครงสร้างพื้นฐานตามลักษณะที่คณะกรรมการกํากับตลาดทุนประกาศกําหนดเป็นหลัก และมิได้เป็นไปเพื่อแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ (private trust)ข้อ ๔ ทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามข้อ 2(2) (ฉ) ต้องเป็นทรัสต์ตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนที่มีลักษณะอย่างใดอย่างหนึ่งดังต่อไปนี้(1) ทรัสต์สําหรับการถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.)(2) ทรัสต์สําหรับการลงทุนในสิทธิการเช่าในอสังหาริมทรัพย์ที่มีกรรมสิทธิ์หรือมีหนังสือรับรองการทําประโยชน์ (น.ส. 3 ก.)(3) ทรัสต์ที่มีทรัพย์สินในกองทรัสต์เป็นหุ้นของนิติบุคคลเฉพาะกิจซึ่งเป็นผู้ถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.) ตามหลักเกณฑ์ดังนี้ (ก) เป็นการถือหุ้นไม่น้อยกว่าร้อยละ 75 ของจํานวนหุ้นที่จําหน่ายได้แล้วทั้งหมดและไม่น้อยกว่าร้อยละ 75 ของจํานวนสิทธิออกเสียงทั้งหมด ของนิติบุคคลเฉพาะกิจนั้น (ข) เป็นการถือหุ้นเพื่อประโยชน์ของผู้ถือโทเคนดิจิทัล เพื่อมิให้ทรัพย์สินของนิติบุคคลเฉพาะกิจดังกล่าวถูกจําหน่าย จ่าย โอน หรือก่อภาระผูกพัน โดยไม่ได้รับความเห็นชอบจากทรัสตี ทั้งนี้ ต้องเป็นไปตามสัญญาก่อตั้งทรัสต์ นิติบุคคลเฉพาะกิจตามวรรคหนึ่ง หมายความว่า บริษัทจํากัดหรือบริษัทมหาชนจํากัดที่จัดตั้งขึ้นโดยมีวัตถุประสงค์ในการถือกรรมสิทธิ์หรือมีสิทธิครอบครองในอสังหาริมทรัพย์ตามข้อกําหนดในการเสนอขายโทเคนดิจิทัลข้อ ๕ ทรัสต์เพื่อประกอบกิจการเงินร่วมลงทุนตามข้อ 2(3) ต้องมีลักษณะเป็นไปตามองค์ประกอบครบถ้วนดังต่อไปนี้(1) มีวัตถุประสงค์เพื่อการลงทุนร่วมกันของผู้ลงทุนตั้งแต่ 2 รายขึ้นไปโดยจํากัดลักษณะของผู้ลงทุนไว้เฉพาะที่เป็นผู้ลงทุนสถาบันหรือผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่ แต่ทั้งนี้ ต้องมิได้เป็นไปเพื่อแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ(2) มีการมอบหมายให้บุคคลหนึ่งบุคคลใดเป็นผู้จัดการเงินทุนและทรัพย์สินที่เกิดจากเงินทุน(3) มีนโยบายการลงทุนในกิจการอื่นผ่านการเข้าทําสัญญาการลงทุนในหุ้นหรือการสนับสนุนทางการเงินที่ก่อให้เกิดสิทธิในการได้มาซึ่งหุ้นของกิจการนั้นในภายหลังโดยมีส่วนในการกํากับดูแลแผนธุรกิจ การดําเนินงานหรือการปรับปรุงการดําเนินงาน หรือการดําเนินการอื่นใดในลักษณะที่สะท้อนถึงการมีบทบาทต่อการดําเนินธุรกิจของกิจการดังกล่าวข้อ ๖ ในกรณีที่มีประกาศฉบับอื่นใดอ้างอิงประกาศที่ถูกยกเลิกตามข้อ 1 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๗ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 15 กรกฎาคม พ.ศ. 2564 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์